A Kollégiumok Igazgatójának 2/2023. sz. határozata

a kollégiumi férőhelyen történő vendégelhelyezés díjtételeiről 2023. július 01-től 2024. június 30-ig terjedő időszakra

Kollégiumban a kollégiumi elhelyezésen kívül minden más elhelyezés vendégelhelyezésnek minősül.

Az 1 hónapot meghaladó, tartós elhelyezés kérelem alapján „*Vendég elhelyezési szerződés” -*sel jöhet létre. A szerződés tartalmazza a vendég jogait és kötelezettségeit, továbbá az elhelyezés időtartamát, az elhelyezésért fizetendő térítési díj összegét és befizetésének módját, idejét. Ha a vendég az elhelyezésért megállapított térítési díjat a megadott időpontban nem fizette be, elhelyezése nem jöhet létre, vagy azonnali hatállyal megszűnik. Az elhelyezés létrejöttének egyéb feltétele, hogy a vendég a Htv. 31. § (1) bekezdésének megfelelően mentességet élvezzen az idegenforgalmi adó (IFA) kötelezettsége alól\*. Az adómentességet igazolni kell. Aki az adatait és igazolását nem mutatja be, akkor a mentességet nem veheti igénybe és elhelyezése nem lehetséges.

Az 1 hónapot meg nem haladó (*alkalmi*) elhelyezésre üres kollégiumi férőhelyen van lehetőség. A vendég az elhelyezésért megállapított díjat - a szállás elfoglalása előtt - elsősorban a kollégium ügyintézőjének, bizonyos esetekben a portaszolgálatnak fizeti meg, aki a *10/2014.sz. főigazgatói határozat* szerint jár el. Az elhelyezés létrejöttének egyéb feltétele, hogy a vendég a Htv. 31. § (1) bekezdésének megfelelően mentességet élvezzen az idegenforgalmi adó (IFA) kötelezettsége alól\*. Az adómentességet igazolni kell. Aki az adatait és igazolását nem mutatja be, akkor a mentességet nem veheti igénybe és elhelyezése nem lehetséges.

A vendégdíjak megállapítása az egyes kollégiumok **előző évi önköltségszámítása alapján** történik.

Kiskorú vendéget csak hozzátartozójával együtt közös szobában lehet elhelyezni, illetve csoportos igény esetén az elhelyezéshez a szülők vagy törvényes képviselők írásbeli hozzájárulása szükséges. A meglévő hozzájárulás mellett is kiskorú vendéget csak azonos nemű hallgatók által lakott szobában lehet elhelyezni.

Ha a megrendelő az Egyetem valamely szervezeti egysége, a vendég térítési díj megfizetésére hivatalos dokumentum alapján átkönyveléssel is van lehetőség.

A 2023/2024-as tanévre vonatkozóan a kollégiumi felvételi eljárás keretében felvételt nyert és kollégiumban elhelyezett hallgató által fogadott vendég alkalmi elhelyezésének érvényes térítési díja egységesen 2.000 Ft /fő/ éj. Amennyiben a vendégfogadóhoz érkező vendég a Semmelweis Egyetem valamely kollégiumának lakója a vendégdíj ez esetben 1.000,- Ft/fő/éj. A kedvezményes térítési díj ellenében vendéget csak kollégiumi jogviszonnyal rendelkező hallgató fogadhat a tanrendben meghatározott szorgalmi és vizsga időszak alatt, amennyiben a vendégfogadáshoz szobatársai szóban is hozzájárulnak. Tartósan (egybefüggően 3 napot meghaladóan) vendéget hallgató, hallgatói férőhelyen nem fogadhat.

A Semmelweis Egyetemen tanulmányokat folytató levelező képzésben részt vevő hallgatók egybefüggően **5 éjszakát** vehetnek igénybe a férőhelyre megállapított a **térítési díj** **50%-ért**. Ezen túlmenően a mindenkori vendégdíj kerül kiírásra.

Budapest, 2023. április 30.

 Dr. Godó Ferenc

 igazgató

**1.sz. melléklet**

**Havi vendégdíj összege kollégiumi férőhelyen (fő/hó/Ft)**

|  |  |  |  |
| --- | --- | --- | --- |
| Szobában elhelyezettek száma | **1fő** | **2 fő** | **3 fő** |
|  | 120.000,- | 70.000,- | 50.000,- |

**Napi vendégdíj összege kollégiumi férőhelyen (fő/éj/Ft)**

|  |  |  |  |
| --- | --- | --- | --- |
| Szobában elhelyezettek száma | **1fő** | **2 fő** | **3 fő** |
| Balassa kollégiumBókay kollégiumMarkusovszky kollégiumSemmelweis szakkollégium | 6.000, - | 5.000, - | 4.000, - |
| Korányi szakkollégium Kátai kollégium | 7.000, - | 6.000, - | - |